Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: ba 2001. július 20-i hatállyal a 2001. évi LIX. törvény 2. §-a
Paragraph Index: 959

3. Az államháztartási rendszer központi alrendszereinek mûködése A vizsgázó rendelkezzen átfogó ismeretekkel az államháztartás központi alrendszerérõl, ismerje az alrendszer elemeit és azok fõbb jellemzõit, bevételi forrásszerkezetét, kiadásai rendszerét és az alrendszerhez tartozó szervezettípusok költségvetési döntéshozatali mechanizmusának általános szabályait. A jelölt átfogóan ismerje a központi költségvetés elõkészítését és a költségvetés elfogadásának rendjét, továbbá ismerje a költségvetés végrehajtásának ellenõrzésére vonatkozó fõbb szabályokat. A köztisztviselõ legyen képes bemutatni a költségvetési ciklus fázisait és a kincstári vagyon fogalmát, fõbb tárgyait, valamint rendelkezzen alapvetõ ismeretekkel a kincstári vagyon jellemzõirõl.

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes